এবার ‘বস’ বেশে ধরা দেবেন সৌরভ?

ওয়েব ডেস্ক: ‘দাদা’ বলতেই প্রথমেই আমাদের মাথায় আসে ইন্ডিয়ান ক্রিকেট টিমের প্রাক্তন ক্যাপ্টেন সৌরভ গাঙ্গুলির (Sourav Ganguly) নাম। রিয়্যালিটি শো ‘দাদাগিরি’ র মাধ্যমে ঘরের ছেলে হয়ে উঠেছেন তিনি। ‘দাদাগিরি’ তাঁর প্রথম শো। এই শোয়ের মাধ্যমে সঞ্চালনার জীবনে পদার্পণ করেছেন তিনি। তবে কানাঘুষো শোনা যাচ্ছে, এবার তিনি ছাড়তে চলেছেন ‘দাদাগিরি’র (Dadagiri) মঞ্চ!

২০০৯ থেকে ২০২৪ সাল পর্যন্ত ‘দাদাগিরি’ শোয়ের সঞ্চালনার দায়িত্ব সামলেছেন তিনি। দীর্ঘ ১৪ বছর প্রিন্স অফ কালক্যাটা জনপ্রিয় এই কুইজ শোয়ের ভার সামলেচ্ছেন, তবে হঠাৎ কেন ছাড়তে চলেচ্ছেন এই শো?

আরও পড়ুন: ‘ঋত্বিক জন্মদিনের তারিখ ভুলে যায়’, বললেন সহধর্মিণী অভিনেত্রী অপরাজিতা

শো ছাড়লেও সঞ্চালনার ভূমিকা তিনি ছাড়চ্ছেন না। সূত্র মারফত খবর, এক নয়া নন ফিকশন শোয়ের সঙ্গে যুক্ত হচ্ছেন সৌরভ। যার জন্য পুরনো চ্যানেলের সঙ্গে চুক্তি ছেড়ে দিচ্ছেন তিনি। যেই চ্যানেলে শো করতেন তিনি তারই প্রতিদ্বন্দ্বী চ্যানেলে সঞ্চালকের ভূমিকায় দেখা যেতে চলেছে এবার সৌরভকে। সেই শো ‘দাদাগিরির’ ধাঁচেই তৈরি হবে বলে জানা যাচ্ছে। তবে শুধু একটা শো তে নয়, দু দুটি শোতে এবার দেখা মিলতে চলেছে সৌরভের!

অন্য শো কোনটি?

বাংলায় আবার ফিরতে চলেছে ‘বিগ বস’। আর সেই শো’ তেই দেখা যেতে চলেছে সৌরভকে! এমনটাই সূত্র মারফত খবর। হিন্দিতে ‘বিগ বস’ শোয়ের সঞ্চালনার দায়িত্ব সামলান ভাইজান সলমন খান, এবং বাংলায় এবার তা সামলাতে চলেছেন সৌরভ! এমনটাই খবর। এতদিন দেখা যেত সৌরভের ক্রিকেট মাঠের দাদাগিরি। আর এবার তিনি টিভির পর্দায় দেখাতে চলেছেন ‘দাদাগিরি’।

তবে সবটাই সূত্র মারফত খবর। এখনও পর্যন্ত এই বিষয়ে সৌরভ বা তাঁর সংশ্লিষ্ঠ মহল কোন খবর দেয়নি এখনও। তবে দাদার এই নতুন যাত্রা নিয়ে ইতিমধ্যেই দর্শকদের মধ্যে ছড়িয়েছে ব্যাপক উত্তেজনা।

দেখুন অন্য খবর